b'\n_START_ARTICLE_\nAlien Sex Fiend\n_START_SECTION_\nHistoria\n_START_PARAGRAPH_\nAlien Sex Fiend aloitti uransa maineikkaassa Lontoon Batcave-klubissa vuonna 1982, ja yhtye tuli goottipiireiss\xc3\xa4 nopeasti tunnetuksi tyylist\xc3\xa4\xc3\xa4n, joka yhdisteli psychobillya, tummas\xc3\xa4vyist\xc3\xa4 elektroa, industrialia, runsasta samplejen ja loopien k\xc3\xa4ytt\xc3\xb6\xc3\xa4 sek\xc3\xa4 kahelia laulua._NEWLINE_Aviopari Nik Fiendin ja Mrs. Fiendin luotsaama yhtye on julkaissut ansiokkaan m\xc3\xa4\xc3\xa4r\xc3\xa4n tuotoksia vuosien varrella. Alien Sex Fiend tunnetaan tavastaan vaihtaa tyyli\xc3\xa4\xc3\xa4n raskaasta industrialista ambientiin ja kokeellisiin suuntiin, ja yhtyeen ihailijoilla riitt\xc3\xa4\xc3\xa4 aina pohdittavaa siit\xc3\xa4, mit\xc3\xa4 odottaa seuraavalta Alien Sex Fiend -albumilta._NEWLINE_Vaikka yhtye ei ole saavuttanut koskaan valtavirran kaupallista menestyst\xc3\xa4 (tahtomattaan tai ei), Alien Sex Fiend on pysynyt vakiosuosikkina yliopistojen radiokanavilla. Yhtyeest\xc3\xa4 voi my\xc3\xb6s mainita, ett\xc3\xa4 se on julkaissut maailman ensimm\xc3\xa4isen (ja mahdollisesti ainoan) 11-tuumaisen singlen, "E.S.T. (Trip To The Moon)" lokakuussa 1984._NEWLINE_Yhtyeen musiikkivideo kappaleesta "Now I\'m Feeling Zombified" n\xc3\xa4ytettiin er\xc3\xa4\xc3\xa4ss\xc3\xa4 jaksossa Music Televisionin animaatiosarjassa Beavis ja Butt-head._NEWLINE_Yhtye asuu nykyisin Cardiffissa, Walesissa.\n_START_SECTION_\nKonsertit\n_START_PARAGRAPH_\n25 juhlavuottaan varten yhtye esitti viisi livekonserttia. Ensimm\xc3\xa4isen Koko Clubissa, Camden Townissa, Lontoossa 13. tammikuuta 2007. Toiset per\xc3\xa4tt\xc3\xa4in Gaverkessa, Waregemissa, Belgiassa ja La Locomotivessa, Pariisissa, Ranskassa 20. tammikuuta ja 21. tammikuuta.'